XV PRESTANAK UGOVORA - Prilog opšti uslovi poslovanja za platne račune I obavljanje platnih usluga za potrošAČE

|
Prilog opšti uslovi poslovanja za platne račune I obavljanje platnih usluga za potrošAČE
|
bet | 27/29 | Sana | 04.01.2022 | Hajmi | 79,52 Kb. | | #11001 |
XV PRESTANAK UGOVORA
Ugovor se zaključuje na neodređeno vreme, izuzev ako Banka i Korisnik ne ugovore drugačije.
Korisnik može u svakom trenutku otkazati Ugovor, bez obzira da li je zaključen na određeno ili neodređeno vreme.
Ugovor prestaje i Banka zatvara platni račun:
u skladu sa Ugovorom i važećim zakonskim propisima;
na pisani zahtev vlasnika računa, odnosno Punomoćnika koji je u punomoći za to izričito ovlašćen;
na pisani zahtev Zakonskog zastupnika;
na pisani zahtev staratelja uz odobrenje nadležnog Centra za socijalni rad
po osnovu Rešenja o nasleđivanju, ili akta drugog nadležnog organa;
Ugovor se smatra otkazanim protekom otkaznog roka od mesec dana od dana kada Banka primi zahtev za raskid Ugovora od Korisnika, izuzev ako Banka i Korisnik ugovore drugačije.
Danom otkaza Ugovora dospevaju sve do tada nedospele obaveze Korisnika prema Banci po osnovu Ugovora, te je Korisnik u obavezi da iste izmiri Banci bez odlaganja.
Ukoliko se naknada za pružanje platnih usluga naplaćuje periodično, Banka će u slučaju otkaza ugovora obračunati i od Korisnika naplatiti naknadu u iznosu koji je u srazmeri sa trajanjem ugovora. Ako je Korisnik unapred platio naknadu Banka će Korisniku vratiti deo naknade koji je srazmeran vremenu od otkaza Ugovora do kraja razdoblja za koji je naknada plaćena.
Banka može otkazati Ugovor zaključen na neodređeno vreme pisanim putem uz otkazni rok od 2 (dva) meseca.
Ugovor se smatra otkazanim neposrednom predajom otkaznog pisma Korisniku, ili dostavljanjem otkaznog pisma poštom na adresu Korisnika koja je naznačena u ugovoru ili na drugu adresu o kojoj je Korisnik prethodno pisanim putem obavestio Banku, nezavisno od toga da li je i kada je Korisnik preuzeo otkazno pismo.
Banka je ovlašćena da otkaže ugovor bez otkaznog roka i zatvori platni račun:
ako Korisnik postupa u suprotnosti sa odredbama ugovora, kao i ovih Opštih uslova za platne račune ili propisa koji su merodavni za pravni odnos između Banke i Korisnika kao što su propisi koji se odnose na pružanje platnih usluga i sprečavanje pranja novca i finansiranje terorizma.
u slučajevima predviđenim merodavnim propisima ili na osnovu odluke nadležnog organa kojom se Banci nalaže zatvaranje određenog platnog računa.
Korisnik je dužan da odmah po prestanku važenja ugovora:
vrati Banci sve platne kartice (uključujući i platne kartice ovlašćenih lica), neiskorišćene čekovne blankete i uređaje za identifikaciju Korisnika, kao i druge isprave i dokumente koji su u vezi sa poslovanjem po platnom računu
izmiri sve obaveze po računu i platnim karticama koje su u vezi s poslovanjem po platnom računu.
Otkazom Ugovora prestaju se izvršavati svi ugovoreni trajni nalozi i direktna zaduženja.
Banka će zatvoriti račun nakon smrti vlasnika računa na osnovu Izvoda iz matične knjige umrlih pod uslovom da na istom nema sredstava, a ukoliko ih ima isti će zatvoriti nakon isplate naslednicima u skladu sa pravosnažnim rešenjem o nasleđivanju.
|
| |